Τι είναι το ζεύγος κλειδιών;
Τα ζεύγη κλειδιών αποτελούνται από ένα δημόσιο κλειδί και ένα ιδιωτικό κλειδί. Το δημόσιο κλειδί χρησιμοποιείται για την κρυπτογράφηση δεδομένων. Το ιδιωτικό κλειδί είναι το μυστικό μέρος του ζεύγους κλειδιών και δεν θα πρέπει να το αποκαλύψετε σε κανέναν. Το ιδιωτικό κλειδί χρησιμοποιείται για την αποκρυπτογράφηση δεδομένων. Το δημόσιο κλειδί δεν είναι μυστικό και μπορείτε να το μοιράζεστε με οποιονδήποτε. Τα ζεύγη κλειδιών χρησιμοποιούν έναν αλγόριθμο κλειδιών για τον μετασχηματισμό πληροφοριών από αναγνώσιμο κείμενο σε κρυπτογραφημένα δεδομένα.

Τι είναι το μέγεθος κλειδιού;
Το μυστικό της ψηφιακής ταυτότητάς σας έχει συγκεκριμένο μέγεθος. Όσο μεγαλύτερο είναι τόσο πιο δύσκολο είναι για τους άλλους να το ανακαλύψουν και να το καταχραστούν. Ωστόσο, με ένα μεγαλύτερο κλειδί, όλες οι λειτουργίες που χρησιμοποιούν το κλειδί ταυτότητάς σας γίνονται πιο αργές. Το μέγεθος κλειδιού μετριέται σε «bit». Ένα καλό μέγεθος για μια ταυτότητα που σκοπεύετε να χρησιμοποιείτε για μερικά χρόνια είναι τα 2048 bit.